﻿ App SER-SEMFYC. Enfermidades Autoinmunes Sistémicas - AGAMFEC
Mércores, 16 Xaneiro, 2019
App SER-SEMFYC. Enfermidades Autoinmunes Sistémicas
Por Victor Julio Quesada Varela O 15 Set, 2018
A Sociedade Española de Reumatoloxía (SER) e a Sociedade Española de Medicina de Familia e Comunitaria ( SEMFYC) desenvolveron conxuntamente unha guía sobre as enfermidades autoinmunes sistémicas para facilitar a derivación ao reumatólogo por parte do médico de atención primaria, co obxectivo de detectar e remitir as posibles sospeitas deste tipo de afeccións.
Esta iniciativa está coordinada pola Dra. Ana Urruticoechea Arana, reumatóloga; e polo Dr. Fernando León Vázquez, médico de familia. E no comité editorial participan os doutores Iñigo Rúa-Figueroa, José Luis Andréu, Alejandro Olivé, Mercedes Freire e Vicente Giner.
O obxectivo principal do proxecto é desenvolver unha guía de derivación que axudará ao médico de atención primaria na toma de decisións ante a sospeita clínica dunha EAS, facilitando o seu recoñecemento e a súa derivación ao reumatólogo no seu caso.
O obxectivos secundario é sensibilizar aos médicos de familia da existencia destas patoloxías menos frecuentes, mellorar a calidade das derivacións, diminuír os tempos de espera e coordinar os dous niveis asistenciais en relación con estas patoloxías.
Pola súa complexidade, a afectación multi- sistémica e baixa frecuencia, o manexo das enfermidades autoinmunes sistémicas é un formidable reto ao que se enfronta o médico na súa práctica clínica. A súa abordaxe require aprendizaxe específica durante o período formativo, experiencia e unha posta ao día constante. Aínda que estas patoloxías considéranse enfermidades pouco frecuentes, en conxunto pódense considerar non excepcionais. “De feito, estas enfermidades afectan por centos de miles de pacientes en España e o médico de atención primaria pode enfrontarse durante o seu exercicio a múltiples casos, polo menos, ao comezo da enfermidade e colaborar cos especialistas no seu seguimento. Neste sentido, deberá por tanto aprender a recoñecelas e mellorar as súas competencias básicas no manexo deste grupo de procesos”
Realizado por un grupo de expertos das dúas sociedades científicas: Sociedade Española de Medicina Familiar e Comunitaria ( SEMFYC) e Sociedade Española de Reumatoloxía (SER). Deseñouse un índice de síntomas e signos guía a partir de cada un dos cales se desenvolveu consensuadamente un algoritmo de toma de decisións que conducen a unha lista de posibles diagnósticos e unha proposta de derivación. Os panelistas seleccionaron diferentes signos e síntomas sospeitosos de EAS. Cada algoritmo realizouno unha parella formada por un especialista de reumatoloxía e outro de medicina familiar e comunitaria, pertencentes á SER e SEMFYC, respectivamente.
Deseñáronse 22 algoritmos homoxeneizados con síntomas e síndromes ordenados por órganos e aparellos:
– Cutáneos: Exantema, fotosensibilidade, púrpura, eritema nodoso e livedo reticularis.
– Mucosos: Aftas orais e xenitais, sinusite crónica, xerostomía e parotidomegalia.
– Vasculares: Fenómeno de Raynaud, trombosis venosa recorrente e isquemia arterial.
– Oculares: Uveítis, ollo seco e epiesclerite.
– Neurolóxicos: Cefalea/arterite da temporal.
– Abortos recorrentes.
– Músculoesqueléticos: Artrites agudas, artrites crónicas, artromialxias e dor crónica.
– Síntomas xerais: Perda de peso e febre.
– Alteraciones analíticas: Reactantes de fase (VSG e PCR), factor reumatoide, ANAs e creatinfosfokinasa.
A GUÍA DE DERIVACIÓN desenvolveuse nunha aplicación ( App) , o que facilita a súa dispoñibilidade nun formato actual. O contido levado a cabo actualizarase segundo a evidencia presentada. Tamén se editará en PDF e valorarase a posibilidade de realizala en formato impreso.
Podes descargala en:
Google play ( Android)
appEnfermidades Autoinmunes SistémicasgdtnnttgdtnovastecnoloxiasreumatoloxiasemfycSER
Vocal Web Agamfec. Coordinador Grupo de Novas tecnoloxías.
Aberto o prazo para o envío de comunicacións ás XXII Xornadas Galegas De Medicina Familiar E Comunitaria
OS PROFESIONAIS DE SAÚDE FALAN ALTO E CLARO
Formación INSTRUTOR DE SVB e DESA. Padrón, febreiro 2019
Formación en SOPORTE VITAL INMEDIATO PEDIÁTRICO, Vigo. Marzo 2019
Re-pensando Atención Primaria e un paso adiante. Onde estamos e como facemos para…
OS PROFESIONAIS DE SAÚDE FALAN ALTO E CLARO @agamfec https://t.co/mMh72MVB7x #AtenciónPrimaria #DignitatAP #MFyC… https://t.co/lVGzXpRN6d about 5 horas ago
El nuevo contrato de sustitutos obligará a guardias en los PAC https://t.co/MYViYGR2ba vía @ABC_enGalicia about 8 horas ago
Povisa pierde 646 pacientes con los traslados voluntarios entre los hospitales https://t.co/yv99dqLHge vía @AtlanticoDiario about 9 horas ago
El personal del CHUS inicia su décima semana de huelga vía @Consalud_es https://t.co/g4kSMABg9A about 10 horas ago
Agamfec-semFYC 61
Documentos e publicacións 26